Weermag opleiding bevraagteken | Die Vryburger
Weermag opleiding bevraagteken
June 25, 2014 - Nuus - 7 comments
Dit is nie seker of die vrou onbekwaam is, en of die weermag se Olifant-tenk in 'n swak toestand is nie, maar die ongeluk wat plaasgevind het in die Van Reenenpas het menige motoris warm om die boortjie gemaak.
'n Yslike konsternasie is veroorsaak toe die tenk die pad verlaat, omgeslaan, en in die oorkantste baan van die bergpas beland het, mooi op sy rug!
Die 28-wiel tenk se remme het glo nie behoorlik gewerk nie.
Die weermag vrou wat die tenk bestuur het, kon die voertuig nie beheer nie, maar kon later daarin slaag om dit in die sandput te laat ry, alhoewel die 65 ton MK 1 tenk net deur die sandbedding geploeg en teen 'n helling gaan staan het, om daar om te val en op die N3 te beland, netjies op sy rug.
Die weermag was glo besig om onopgeleide offisiere te leer om die groot voertuie te bestuur, waarna hulle glo ook met kursusse van instandhouding sou begin. Een van die toetse was om die nuwe Kapteins in die weermag te laat ry deur die Van Reenenpas met 'n MK 1 tenk.
Die vermoede bestaan dat die swart vrou as bestuurder 'n rat gemis het, en toe probeer het om die remme te gebruik.
Die 65-tonner se remme word egter binne 10 sekondes so warm dat dit nie verder behoorlik funksioneer nie.
7 thoughts on "Weermag opleiding bevraagteken"
Andries June 25, 2014 at 7:35 pm
Ek wonder net hoe ruik die tank nou binne?
Andries June 25, 2014 at 7:37 pm
Ek k wonder nou hoe ruik die tank binne?
James Bond June 25, 2014 at 10:27 pm
Net n regstelling ouens tov die Olifant Mk 1 tenk op Van Reenenspas:- dit was nie die tenk self wat daar gery het nie; die tenk was op n 28-wiel tenkvervoer-vragmotor wat se remme onklaar geraak het soos vermeld en het die 65 ton tenk van die vragmotor afgeval en op sy rug beland. n Tenk alleen met daardie gewig en sy rusperbande mag nie op n openbare teerpad ry nie agv die skade wat dit aan die teeroppervlak kan aanrig.
ludie June 26, 2014 at 7:58 am
James Bond baie dankie vir die regstelling aangaande die tenk in die berig. Ek neem waar dat daar in die afgelope tyd verskeie berigte in die Die Vryburger verskyn wat geen sin maak nie, en by my die gedagte laat onstaan dat dit deur baie onbekwame persone geskryf word.Tegnies word die berigte blykbaar nie goed versorg nie en kom spel en gramatika foute gereeld voor. Is daar dalk sprake van regstellendeaksie poste wat gevul word by Die Vryburger deur Solidariteit of ander soortgelyke organisasies? Vra maar net.